**รังสิมันต์ โรม** (เกิด 31 พฤษภาคม พ.ศ. 2535) ชื่อเล่น **ใบพลู** เป็นนักเคลื่อนไหวทางการเมืองและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล อดีตโฆษกพรรคก้าวไกล อดีตผู้ช่วยเลขาธิการพรรคอนาคตใหม่ อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ และสภาผู้แทนราษฎร

ประวัติ
-------

รังสิมันต์ โรม เป็นลูกครึ่งไทย-อเมริกัน เกิดเมื่อวันอาทิตย์ที่ 31 พฤษภาคม พ.ศ. 2535 ที่อำเภอกะทู้ จังหวัดภูเก็ต​ แต่ไปเติบโตที่จังหวัดนครศรีธรรมราช​ เป็นบุตรของมาร์ค โรม ชาวอเมริกัน และ นภาภรณ์ เฮาส์ จบมัธยมศึกษาที่โรงเรียนทวีธาภิเศก จบปริญญาตรีคณะนิติศาสตร์ มหาวิทยาลัยธรรมศาสตร์ ปัจจุบันกำลังศึกษาระดับปริญญาโทที่คณะนิติศาสตร์ มหาวิทยาลัยธรรมศาสตร์

การเคลื่อนไหวทางการเมือง
------------------------

รังสิมันต์ โรม ได้เคลื่อนไหวทางการเมืองกับกลุ่มศูนย์กลางนิสิตนักศึกษาเพื่อประชาธิปไตยแห่งประเทศไทย โดยเข้าร่วมกิจกรรมการทานแซนวิช เมื่อวันที่ 22 มิถุนายน พ.ศ. 2557 เนื่องในวาระครบรอบรัฐประหารของคณะรักษาความสงบแห่งชาติ 1 เดือน และเป็นนักเคลื่อนไหวกิจกรรมทางการเมืองในกลุ่มธรรมศาสตร์เสรีประชาธิปไตย โดยมีบทบาทในการส่งเสริมประชาธิปไตยในมหาวิทยาลัยและการเมืองในประเทศ โดยมีเพื่อนนักเคลื่อนเป็นจำนวนมากเข้าร่วมกลุ่ม 

ภายหลังรังสิมันต์ โรม ได้แยกทำกิจกรรมเคลื่อนไหวทางการเมืองมาภายหลังการจับกุมหน้าหอศิลป์เมื่อวันที่ 22 พฤษภาคม พ.ศ. 2558 ภายใต้ชื่อว่า กลุ่มขบวนการประชาธิปไตยใหม่ (NDM)

การทำงานด้านการเมือง
--------------------

รังสิมันต์ โรม ได้สมัครเป็นสมาชิกพรรคอนาคตใหม่พร้อมกับ ปิยะรัฐ จงเทพ เมื่อวันที่ 27 ตุลาคม พ.ศ. 2561 โดยลงรับสมัครสมาชิกสภาผู้แทนราษฎรแบบบัญชีรายชื่อพรรคอนาคตใหม่ในลำดับที่ 16 ซึ่งรังสิมันต์ โรม ได้เป็นสมาชิกสภาผู้แทนราษฎร หลังการเลือกตั้งปี 24 มีนาคม 2562

ภายหลังการยุบพรรคอนาคตใหม่ รังสิมันต์ โรม เป็นหนึ่งใน 54 อดีตส.ส.พรรคอนาคตใหม่ ย้ายไปสังกัดพรรคก้าวไกล ร่วมกับ พิธา ลิ้มเจริญรัตน์ โดยได้รับตำแหน่งรองเลขาธิการ และโฆษกพรรคตามลำดับ ต่อมาในการเลือกตั้ง พ.ศ. 2566 เขาสมัครเป็น ส.ส. แบบบัญชีรายชื่อของพรรคก้าวไกล ลำดับที่ 8 อีกทั้งเขาได้ไปให้กำลังใจสมาชิกพรรคที่ลงสมัคร ส.ส. จังหวัดนครศรีธรรมราช ในวันที่ 3 เมษายน ปีเดียวกันอีกด้วย ปัจจุบันดำรงตำแหน่งประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร

### สมาชิกสภาผู้แทนราษฎร

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล

อ้างอิง
-------

1. ↑  "เปิดทรัพย์สิน 8 ส.ส.ก้าวไกล "พิจารณ์" รวยสุด 261 ล้าน ที่ดิน-รถหรูเพียบ". *springnews*. 2023-07-17.
2. ↑  นายรังสิมันต์  โรม
3. 1 2  "บัญชีทรัพย์สินและหนี้สินของนายรังสิมันต์ โรม" (PDF). คลังข้อมูลเก่าเก็บจากแหล่งเดิม (PDF)เมื่อ 2020-09-26. สืบค้นเมื่อ 2019-09-14.
4. ↑  "รังสิมันต์ โรม" เขาทำมาหากินอะไร ??
5. ↑  ทำไมแซนด์วิชมีสรรพคุณต้านรัฐประหาร? คุยกับนักศึกษาขอพื้นที่ให้สปิริต ปชต.
6. ↑  นศ.หอศิลป์-ดาวดิน แถลงย้ำจุดยืนเคลื่อนไหว เย็นวันนี้จัดกิจกรรมอีกที่อนุสาวรีย์ปชต.
7. ↑  พรรคอนาคตใหม่: ทางเลือกใหม่ ของ รังสิมันต์ โรม สู้กับรัฐประหาร
8. ↑  เปิด 50 บัญชีรายชื่อปาร์ตี้ลิสต์อนาคตใหม่ ลุ้นนั่ง ส.ส.
9. ↑  "เช็ค 92 รายชื่อผู้สมัครรับเลือกตั้ง ส.ส.แบบบัญชีรายชื่อ พรรคก้าวไกล เรียงตามลำดับ". *prachatai.com*.
10. ↑  ""โรม" นำทีมว่าที่ผู้สมัคร ส.ส.นครศรีฯ ทั้ง 10 เขต มั่นใจปักธงส้มได้แน่". *Thai PBS*.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **รังสิมันต์ โรม**

วิกิคำคมมีคำคมเกี่ยวกับ ***รังสิมันต์ โรม***

* รังสิมันต์ โรม ที่เฟซบุ๊ก
* Rangsiman Rome ที่ทวิตเตอร์

| * ด
* ค
* ก
พรรคก้าวไกล |
| --- |
| หัวหน้าพรรค | 
* ราเชนธร์ ติยะวัชรพงศ์
* พิธา ลิ้มเจริญรัตน์
* **ชัยธวัช ตุลาธน**

 |  |
| เลขาธิการพรรค | 
* ปีใหม่ รัฐวงษา
* ชัยธวัช ตุลาธน
* **อภิชาติ ศิริสุนทร**

 |
| โฆษกพรรค | 
* วิโรจน์ ลักขณาอดิศร
* รังสิมันต์ โรม
* **พริษฐ์ วัชรสินธุ**

 |
| ที่ปรึกษาหัวหน้าพรรค | 
* **พิธา ลิ้มเจริญรัตน์** (ประธาน)
* **วีระยุทธ กาญจน์ชูฉัตร**
* **เดชรัต สุขกำเนิด**

 |
| หัวข้อที่เกี่ยวข้อง | 
* คณะก้าวหน้า
* พรรคอนาคตใหม่

 |